ועדת הכספים, כנסת 25, פרוטוקול מספר 252, 2023-11-27 00:00

משה גפני: שלום רב, אני מתכבד לפתוח את הישיבה

משה גפני:  על סדר-היום: אגרות להעסקת עובדים זרים בענף החקלאות

משה גפני:  דיברנו על העניין הזה באחת הישיבות בשבוע שעבר, המציאות שבה החקלאים נמצאים, ודאי בעקבות הלחימה, המציאות היא שהחקלאים נמצאים במצב מאוד קשה כלכלית, כולם יודעים את זה

משה גפני:  בשעתו ביטלנו כאן את ההיטל של עובדים זרים בענף החקלאות, והטענה הייתה – לא יודע אם זה נכון או לא נכון, אבל אגף התקציבים או משרד האוצר מבקש כסף מכל מקום שאפשר

משה גפני:  כלומר טענו פה בוועדה - רצו לעודד, שישראלים יעבדו בחקלאות, והתברר שזה לא עובד

משה גפני:  ישראליים לא עובדים בחקלאות – יש להביא עובדים זרים ולכן ההיטל רק מקשה על החקלאים אבל לא מועיל בעניין של העסקת עובדים זרים

משה גפני:  לכן זה בוטל, ואין היטל על עובדים זרים

משה גפני:  אמרנו, שהיות שאנו מדברים על תקופת לחימה, וכולם רואים את ההתנהלות של החקלאים בעניין הזה והקושי העצום שיש להם, ביקשנו, שיהיו פטורים מהאגרה השנתית, לפחות בתקופת הלחימה

משה גפני:       אני חושב, שלא צריך את האגרה השנתית

משה גפני:  אני לא חושב שבמצב החקלאות בארץ צריך שהמדינה עוד גם תגבה מזה אגרות אבל אין ויכוח שלגבי תקופת הלחימה צריך את האגרה הזו להקפיא, לבטל, להשאיר את זה כך

משה גפני:  לכן אנו מקיימים את הדיון

שולמית אלוני: חוק עובדים זרים מתייחס לא רק לענף החקלאות – יש גם תחום הסיעוד, שבו עסקנו בעבר, יש הנושא של ענף הבניין, ענף התעשייה, בתי מלון, מסעדות

שולמית אלוני:  יש ענפים נוספים שבהם מוחלת אגרה, גם אגרת בקשה וגם אגרה שנתית

משה גפני: לפני החקלאות, איזה ענפים גדולים?     

שולמית אלוני: חוק עובדים זרים מתייחס למספר ענפים – לענף החקלאות, אבל איתו גם לענף הבניין, ענף התעשייה, ענף המלונאות, תחום הסיעוד

שולמית אלוני:  בזמנו טיפלנו בנושא של סיעוד מוסדי, אבל זה ניתן בהוראות שעה

שולמית אלוני:  ענף המסעדות האתניות

שולמית אלוני:  אלה הענפים שמוסדרים במסגרת חוק עובדים זרים

שולמית אלוני:  לגבי השאלה ביחס לסוגי האגרות- -      

משה גפני: מה המסעדות האתניות?     

שולמית אלוני: גם שם נקבע - אגרת בקשה ואגרה שנתית

משה גפני: על כל פנים הם צריכים לשלם אגרה שנתית ואגרת רישום, שזה דבר משונה לדעתי

משה גפני:  סיעוד שהמדינה לא עושה מה שצריכה לעשות בנושא הסיעוד אבל גובה כסף, אגרה שנתית

אליהו (אלי) רביבו: הרב מדבר על סיעוד מוסדי, לא ביתי

שולמית אלוני: נכון

שולמית אלוני:  בביתי יש אגרת בקשה אבל היא משתלמת אחת לארבע שנים

שולמית אלוני:  במוסדי יש שתי האגרות

ינון אזולאי: בסיעודי זה היה פה כמה פעמים ובקורונה הייתה דחיה

אליהו (אלי) רביבו: ברשותכם, אנו צוללים לדיון

אליהו (אלי) רביבו:  לא קידמנו בברכה את חזרתה מהלחימה של רום ושל גב' שוקרון שהגיעו היישר באמצע צו 8 מאז תחילת המלחמה

אליהו (אלי) רביבו:  עושים לילות כימים

אליהו (אלי) רביבו:  אנו שמחים שחזרתם לשלום ויודעים שאתם עושים עבודה מאוד חשובה

אליהו (אלי) רביבו:  היעדרותכם הייתה מורגשת

משה גפני: תודה

משה גפני:  בבקשה

משה גפני:  יושב-ראש הוועדה לעובדים זרים

אליהו (אלי) רביבו: אני חושב שהיועצת המשפטית היטיבה לבאר ולהסביר את החלוקה

אליהו (אלי) רביבו:  אם נגעת בסכומים או לא – למען ההגינות – ענף החקלאות בקושי שורד גם בימי שגרה, משלמים את האגרות הנמוכות ביותר מבין הענפים

אליהו (אלי) רביבו:  נצטרך להבין, איך הגענו לנקודה שבה מצד אחד, האוצר ונציגות החקלאים הגיעו להבנה וכרגע- -      

משה גפני: כדי להעמיד דברים על דיוקם – היו פה דיונים סועדים על נושא החקלאות עם האגרות וההיטלים והכול

משה גפני:  מה שיש בחקלאות אגרה שנתית נמוכה יותר שאמרו לי שזה נמוך בכמה אחוזים זה בגלל פשרה שהיתה פה

משה גפני:  אף אחד לא התנדב במשרד האוצר לתת אגרה מופחתת

אליהו (אלי) רביבו: ברור

אליהו (אלי) רביבו:  אף אחד באוצר לא יסכים שהאגרה השנתית בענף החקלאות תהיה 1,300 מול 10,000 ומשהו בחקלאות, סתם

אליהו (אלי) רביבו:  ברור

אליהו (אלי) רביבו:  זה תוצאה של דיונים סוערים ומאבקים

אליהו (אלי) רביבו:  ועדיין, אנו צריכים להבין איך הגענו למציאות שבה אנו דנים בסוגיה שגיבוש ההחלטה הוא תוצאה של סיכום בין הצדדים, לדעת מה קרה שזה נפל בדרך

אליהו (אלי) רביבו:  שתיים, לנסות לבדוק אם מבקשים נציגי החקלאים להיטיב באופן גורף לעניין 2024 בשלושת התשלומים עם ההצעה שהצעתי לאוצר, ושלחתי לכם אותה שיהיה פטור אבל שלא יהיה בפועל פטור אלא שלא יהיה תשלום אלא תשלום יקוזז מהפיצויים, כדי שלא יהיה כפל הטבה או לחילופין שזה כן יהיה גורף ולא תוצאת קיזוז אבל רק על פי תבחינים כי יש אזורים שלא נפגעו וממשיכים לעבוד כרגיל ועדיין חוסים תחת ענף החקלאות

יצחק פינדרוס: יש פה משהו

יצחק פינדרוס:  החקלאות בקושי גם בימים רגילים שורדת

אליהו (אלי) רביבו: אין בעיה, נכון, אז בימים רגילים צריך לדבר על זה באופן רוחבי

יצחק פינדרוס: אל תשכח שהיה פה דיון לפני חודש שעשו את הרפורמה בחקלאות שמביאים- - - מבחוץ

יצחק פינדרוס:  בטורקיה הם לא משלמים אגרה

יצחק פינדרוס:  את העגבניות האלה שהביאו מטורקיה, לא הייתה אגרה לעובדים שקטפו אותן ואתה רוצה לחייב אותם אגרה, ואתה אומר: שודדים את הסופרים, אתם מתחרים

יצחק פינדרוס:  צריך גם להיות תחרותי

יצחק פינדרוס:  צריך להיות הוגן

יצחק פינדרוס:  זו התעלמות מוחלטת

יצחק פינדרוס:  מה שמשלמים בטורקיה – שישלמו פה

אליהו (אלי) רביבו: אני לחלוטין מתחבר למה שאתה אומר

ינון אזולאי: רצנו ישר לפתרונות שהם פשרות שיכול להיות שבסופו של דבר זה פשרה טובה כחלק ממתווה שיכול להגיע אבל יש פה משהו יותר רחב, לאו דווקא לחקלאות – זה אל"ף

ינון אזולאי:  חוץ מזה יש כמה אגרות שבכלל לא אמורים לשלם אותן ויש עוד ענפים שחייבים לגעת בהם כמו ענף הבנייה, הסיעוד

משה גפני: נתחיל את הדיון

משה גפני:  מאה אחוז

משה גפני:  תודה

משה גפני:  סגן השר, משה אבוטבול, בבקשה

משה אבוטבול: ראשית, תודה רבה ליושב-ראש על קיום הדיון הזה

משה אבוטבול:  אנצל את הבמה הזו גם בשמי, גם בשם השר שלנו אבי דיכטר, מנכ"ל המשרד אורן לביא, להודות ליושב-ראש הרב גפני ולכל החברים ולידידי הרב ינון אזולאי על כל העזרה שאתם נותנים להם בתקופה הזאת

משה אבוטבול:  הדברים עברו דרך הוועדה פה

משה אבוטבול:  החקלאים חבים לכם המון תודה ובשם כל המשרד שלנו באנו להודות לכם

משה אבוטבול:      התייחסות קלה, היות שנמצאים פה אנשי המקצוע שלנו שהוזמנו לוועדה, אומר: גם ככה אדוני היושב-ראש, במשך כל השנים כולן ובפרט בשנה האחרונה מאז אני בתפקיד עם השר, אנו מכוונים לנסות לעזור לחקלאים כדי שזה יהיה רווחי להיות חקלאי בישראל

משה אבוטבול:  היום לצערנו הרבה- -     

משה גפני: אז אתם תומכים בביטול האגרות?     

משה אבוטבול: אנו תומכים כמה שיותר שלא יהיו אגרות, להקל עליהם ולא רק האגרות אלא גם דברים אחרים שהגיעו לשולחן היושב-ראש

משה אבוטבול:  למשל, אותם סכומים מצחיקים, שמאפשרים להם להכניס את זה בתוך הדוחות, שכביכול יש להם הוצאות שההוצאות שלהם הרבה יותר גדולות של החקלאים עבור העובדים הזרים שהם מחזיקים אותם, הנושא של המים שמגיע אליך לדיון בהמשך היום, ההוצאות שמכירים חלק שולי לדעתנו

משה גפני: אבל לא זה הדיון

משה אבוטבול: אני יודע

משה אבוטבול:  כביכול אנו מנסים לתת מעטפת לחקלאים כדי שיישארו וישרדו

משה גפני: צודק

משה גפני:  היא אומרת שזה אצלנו

משה אבוטבול: יש משהו שלא הגיע דרכך? לא סתם לקח זמן אבל עמדתם על זה להישאר היושב-ראש המיתולוגי כאן אבל אנו שמחים בזה

משה אבוטבול:  מה שחשוב לי לומר לך, אדוני היושב-ראש – באמת אני אומר, אנו כעת במשבר לא קל

משה אבוטבול:  אם אדוני ראה אותי משוטט בין הח"כים – להחתים מה שיותר חברי כנסת מכל סיעות הבית שיבואו ויקראו לאנשים להתנדב בחקלאות כי המצב קשה מאוד שהעצים מלאים בפירות ואין מי שיעשה את זה

משה אבוטבול:  עד שיבואו אותם אלה מסרי לנקה, מכל המקומות שאושרו, עד שתבוא הנחמה עלולה לצאת הנשמה לכן אני קורא ליושב-ראש להבין את המצב הקשה הזה ולתמוך כפי שאתה יודע לעשות בחקלאים – אגב בשורה טובה שכדאי גם על זה לומר תודה כי הרב ינון עדכן את היושב-ראש אצלנו הרב אריה דרעי שגם אצלנו ידעו לפתור את הבעיה בנושא של הדוחות עם אלה ששומרי שמיטה שבדוחות איך ידווחו על השנה האחרונה, שהם יוכלו גם להגיש דוחות מוקדמים יותר

משה גפני: עשינו את זה פה בוועדה

משה אבוטבול: אני יודע

משה אבוטבול:  הוא עדכן, יושב-ראש הסיעה שלנו הרב ינון אזולאי עדכן את יושב-ראש התנועה שלנו אריה דרעי שיושב-ראש ועדת הכספים שלנו פתר את הבעיה בוועדת הכספים

משה אבוטבול:  תודה רבה

משה גפני: בבקשה

שרן השכל: הרב גפני, רק אומר, שבארבע השנים האחרונות ניסיתי לקדם חקיקה, ויש לי אותה עדיין, שמבטלת את האגרות האלה

שרן השכל:  הן מיותרות לחלוטין – של החקלאים

שרן השכל:  החקלאים צריכים פה סיוע הרבה יותר גדול מהמדינה כי הם באמת נאבקים אל מול כוחות במדינות שונות שבהן המדינות מעניקות לא מעט הטבות מס, מים בחינם, כוח עבודה זול מחו"ל

שרן השכל:  לראות איך אנו מנסים להשוות את אותה תחרות כאן במדינת ישראל

שרן השכל:  דובר גם על שכר עובדים זרים וכו' – גם בעניין זה יש לי הצעת חוק אבל זה לנושא אחר

שרן השכל:  ברכות לך אדוני היושב-ראש כי ארבע שנים אני מנסה לקדם את זה והיו לא מעט מעצורים, אני יודעת כמה זה קשה, אז להביא את זה לכאן לוועדה ובעז"ה שנוכל להצביע על זה, זה הישג משמעותי

משה גפני: אנחנו עוד לא בעד

משה גפני:  בבקשה

ינון אזולאי: קודם כל, כל נושא האגרות העלינו את זה לא פעם ולא פעמיים

ינון אזולאי:  חברי סגן השר, אני חולק עליך בדבר אחד – המדינה לא צריכה לקרוא למתנדבים

ינון אזולאי:  המדינה צריכה לעשות מה שהיא צריכה לעשות

ינון אזולאי:  מתנדבים שהאזרחים וארגונים יקראו להתנדבות

ינון אזולאי:  המדינה צריכה להכניס את היד לכיס, ולשלם

משה אבוטבול: אתה צודק

משה אבוטבול:  אבל זה מעבר לזה

ינון אזולאי: נקודה

ינון אזולאי:  בלי שורה פתוחה

ינון אזולאי:  אני לא מסכים לזה שמדינה קוראת למתנדבים ולא משנה באיזה ממשלה ובאיזה קואליציה אתה נמצא

ינון אזולאי:  לא משנה

ינון אזולאי:  מדינה צריכה לעשות מה שהיא צריכה לעשות

ינון אזולאי:  האגרות האלה שהיו בחקלאות – לאו דווקא בחקלאות

ינון אזולאי:  גם בבנייה אין לך ידיים ישראליות שעובדות

ינון אזולאי:  יודעים את זה

ינון אזולאי:  זה שאומרים: אנחנו עושים אגרות כדי שיבואו ולעודד שאולי בכל זאת מישהו יביא ישראלים – סיפורים

ינון אזולאי:  זה לא הוכיח עצמו לא בחקלאות, לא בבנייה, לא בסיעודי

ינון אזולאי:  ואחר כך אומרים לך: תסתכלו מה מחיר החקלאי, ואם תסתכל עד הסוף תראה שעם כל מה שמשלם, הוא מביא את זה בפערים מאוד נמוכים, רק הפערים זה ברשתות

ינון אזולאי:  אני לא צריך בגלל הרשתות להאשים את החקלאי או כל אחד אחר

ינון אזולאי:  אני צריך היום לדאוג לחקלאי הישראלי ואנו רואים היום, זה רק הוכיח שבמלחמה הזאת מי שבסופו של דבר חטף והיה בחזית זה אותם אלה שנפגעו, החקלאים, אותם אלה שאנחנו יכולים לחפש את הירקות והפירות שלהם שצריך לקטוף הכול ואותם אלה שאנו אומרים: צריך לתת להם – עכשיו אני צריך לתת להם? אם היינו עושים אותם לפני זה חזקים, היו אומרים: אנחנו פחות צריכים אתכם היום כי עשיתם אותנו חזקים לפני כן

ינון אזולאי:  עם כל הכבוד, לא לחפש מתנדבים – לחפש מה לתת והדבר הראשון שיש לעשות - את האגרות האלה לבטל

ינון אזולאי:  לא אגרה חלקית

ינון אזולאי:  יש שלוש אגרות? אגרה אחת שביטן בהסכמה להבנה

ינון אזולאי:  מעבר לכך יש עוד אגרות

ינון אזולאי:  יש לומר אותן בבירור על השולחן

ינון אזולאי:  לא לומר: יסוכם בעל פה – צריך לבטל את האגרות האלה לכולם – גם לסיעודי, גם לחקלאות, גם לבנייה

ינון אזולאי:  יש דברים שתרצה לזמן מסוים הוראת שעה – אין בעיה

ינון אזולאי:  אבל קודם כל לבטל את זה

ינון אזולאי:  גם מצב הבנייה קשה

ינון אזולאי:  אני מסכים

אליהו (אלי) רביבו: ינון, אתה מצוי בפרטים ולא כולם כך לדעתי אז צריך להבהיר: עיקרון האגרות מגיע משני שיקולים: האחד, ליצור איזון ותמריץ להעסיק ישראליים, ואתה צודק – אין כמעט ידיים ישראליות וכבר פניתי לגורמים הרלוונטיים לפני מספר שבועות כדי שיקבלו החלטה, או שמבטלים אגרות או שמבטלים מכסות

אליהו (אלי) רביבו:  לא ייתכן שיש שני מנופים כדי לאזן שוק

אליהו (אלי) רביבו:  שנית, חלק מהאגרות אמורות לשפות את הוצאות המדינה לצורך הטיפול בהבאת העובדים

אליהו (אלי) רביבו:  לא הכול הוא מס כדי ליצור תמריץ להעסקת ידיים עובדות

אליהו (אלי) רביבו:  יש ליצור איזון

ינון אזולאי: אבל מה הסיפור היום – גם בחקלאות, גם בבנייה גם אם אתה רוצה להביא עובדים – יש לך בעיה להביא עובדים

ינון אזולאי:  היום רשות האוכלוסין מנסה להביא בכל מיני פתרונות והם עושים מעל ומעבר מה שהם יכולים אבל שורה תחתונה – תגיד כמה נכנסו עובדים זרים – הם ייתנו לך את הנתונים

אליהו (אלי) רביבו: כל שאלתי בדברי הפתיחה שלי היו על בסיס איזה עיקרון נציגי החקלאות והאוצר הגיעו להסכמה ומגיעים לכך כשאין ביניהם הסכמה

אליהו (אלי) רביבו:  היא לא מקובלת

משה גפני: משרד החקלאות

דוד ביטן: גם משרד החקלאות, גם הנציגים שלהם

דוד ביטן:  כולם

דוד ביטן:  עושים סיכום – זה סיכום

דוד ביטן:  אי אפשר שבגלל שח"כ רוצה – לפתוח את כל הסיכומים

דוד ביטן:  אז בגלל שמישהו קופץ?      

משה גפני: אנחנו לא מצביעים היום

משה גפני:  לא עשינו חוק

משה גפני:  דיברתי איתך אתמול

משה גפני:  הגעת לסיכום – ותבורך על זה

דוד ביטן: לא אני הגעתי

אליהו (אלי) רביבו: אצלו הגיעו אבל לא הוא

משה גפני: היה דיון כאן בוועדה בשבוע שעבר, וביקשו החברים, היות שהחקלאות במצב קשה, רוצים לבטל את האגרה כפי שביטלנו את ההיטל של העובדים הזרים

משה גפני:  לפחות בתקופת המלחמה

דוד ביטן: קודם כל, החקלאים תמיד במצב קשה

דוד ביטן:  אני רוצה לומר - כל הסיפור של האגרות לא קשור למלחמה

דוד ביטן:  זה רפורמה שצריך לעשות ממילא

דוד ביטן:  האגרות הן באמת בעייתיות

דוד ביטן:  זה אחת

דוד ביטן:      שתיים, מה שסיכמנו איתם, כרגע לאור הבעייתיות של להביא עובדים שחלק ברחו ב-2023 – הרי אתה לא יכול לשלם אגרה גם בנובמבר 23' וגם בינואר 24' אז האוצר ויתר לאור הקושי על כל ה-30,000 ב-24'

דוד ביטן:  כלומר לא משלמים את ה-650 ₪

שולמית אלוני: זה אגרת בקשה

דוד ביטן: זה 20 מיליון שקל לפחות שהאוצר ויתר עליהם

דוד ביטן:  הסיכום שסיכמנו בין משרד החקלאות למשרד האוצר, שב-24' כל רפורמה שלא תיעשה, תיעשה על חשבון 25' ולא על חשבון 24'

דוד ביטן:  כל אלה שברחו לחו"ל – זה נזק שנגרם לחקלאים, וזה יפוצה במסגרת הפיצוי שהוועדה הזו קבעה

דוד ביטן:  כל דבר שנגרם להם נזק כולל בריחה וצורך בתשלום אגרה זה חלק מהנזק

דוד ביטן:  כשעושים חשבון עם החקלאים, והם קיבלו פיצוי נאות במובן הזה שבניגוד לעסקים אחרים שמקבלים 22% הם מקבלים 47%

דוד ביטן:  נכון, החקלאים במצב לא טוב אבל התחשבו בהם במסגרת הפיצוי, ולכן יש לעמוד בסיכום שהיה בין משרד החקלאות לאוצר ואם רוצים לעשות רפורמה – אני בעד רפורמה, גם שר האוצר אמר לי מספר פעמים שהוא בעד זה, כי ברור שהעלות, והעלות היא לא כל כך באגרה; דווקא בתשלומי הפנסיה לעובדים

דוד ביטן:  שם הסכומים גבוהים ואין צורך בזה

דוד ביטן:  אדם שבא לשנתיים שלוש לא צריך לקבל תשלומי פנסיה ממדינת ישראל

דוד ביטן:  זה תשלומים גבוהים ועל זה יש מחלוקת

דוד ביטן:  זה הרפורמה שצריך לעשות, ולא תשלום אגרה של אלף שקל לעובד

דוד ביטן:  אם יש אגרות, צריכים להיות מבוטלים לכל העובדים הזרים בכל הענפים – לא רק לחקלאות

דוד ביטן:  כל הזמן החקלאים קופצים

דוד ביטן:  לא צריך לקפוץ סתם

דוד ביטן:  משרד האוצר יחזיר לכם את ה-650, ותילחמו בכנסת לקבל את הפטור הזה על הכול

דוד ביטן:  זה מה שאתם רוצים? מה הבעיה עם החקלאים - כל סיכום אתכם לא תופס

דוד ביטן:  כל סיכום אתכם פותחים אותו שוב

דוד ביטן:  זה הניסיון שלי מוועדת הכלכלה

דוד ביטן:  כל סיכום שהיה נפתח ובסופו של דבר צריך סיכום על סיכום על סיכום

דוד ביטן:  זה לא הולך ככה

דוד ביטן:  יש לכם נציגים, הם הסכימו – משרדי החקלאות והאוצר הסכימו - תתקדמו

דוד ביטן:  אי אפשר כל דבר לפתוח

דוד ביטן:  אתם פונים לח"כים, ח"כים מבלבלים את המוח לוועדת הכספים ויש דיון, אז אתם פותרים את הבעיה בדיון הזה? מספיק עם זה

דוד ביטן:  תלמדו לעמוד בסיכומים

דוד ביטן:  מה זה? או שאם אין לכם נציגים תפטרו אתכם

דוד ביטן:  שהנציגים לא ייצגו

דוד ביטן:  תעשו סדר

דוד ביטן:  מספיק כבר עם זה

דוד ביטן:  גם בדבש אותו דבר

דוד ביטן:  היה אותו דבר עם הדבש

דוד ביטן:  אמרתם: לא, אנחנו לא רוצים 30 יום פתאום כי המחיר אחרי הייבוא ירד מתחת לעלויות שלכם

משה גפני: אני לא הולך להטיל על הדבש

דוד ביטן: אתם לא יודעים לעמוד בהסכמים

דוד ביטן:  כל דבר פותחים מחדש

דוד ביטן:  מה הולך אתכם?     

משה גפני: חבר הכנסת ביטן, אתה הגעת לסיכום ואני לא הולך לפתוח סיכום כזה

דוד ביטן: אין בעיה

דוד ביטן:  תדונו ב-24'

משה גפני: אתם דיברתם בצדק על אגרת הרישוי

דוד ביטן: כי זה תשלום מיידי עכשיו

דוד ביטן:  זה 20 מיליון שקל

אליהו (אלי) רביבו: סליחה, אגרת בקשה

אליהו (אלי) רביבו:  לא אגרת רישוי

משה גפני: מאה אחוז

משה גפני:  אגרה לבקשה

משה גפני:  מה שדובר פה בשבוע שעבר – דובר על האגרה השנתית

משה גפני:  המצב של החקלאות הוא מצב קשה, ובתקופת הלחימה הוא קשה שבעתיים

משה גפני:  זה תמונת המצב

משה גפני:  ביקשתי לקיים את הדיון הזה לגבי האגרה השנתית

משה גפני:  היום לא אקבל החלטה ולא אקבל החלטה בלי שנדבר בינינו

משה גפני:  בבקשה

משה גפני:  משרד החקלאות

אורי צוק בר: שלום, בתחילת הדיון נאמר שבוטלו כל האגרות

אורי צוק בר:  רציתי לדייק, הוארכו ההיתרים עד סוף 24' כלומר לכל ההיתרים הקיימים אין האגרה של 650 ₪ עד סוף 24'

אורי צוק בר:  זה לא חל על תוספת המכסות, על העובדים הנוספים

אורי צוק בר:  סוכם שלקראת 25' אנחנו נקיים תהליך דיון מתואם עם משרד האוצר על שינוי כל שיטת האגרות, איחוד האגרות, הקטנת אגרות וכו'

משה גפני: מה עמדתכם בעניין?     

אורי צוק בר: שבטווח הארוך צריך לבטל את האגרות וזה יהיה לדיון ב-25'

משה גפני: למה עמדתכם שצריך לבטל את האגרות?     

אורי צוק בר: כי יש פה 3 אגרות, אגב אחד הדברים האלה זה נושא שסוכם בדיונים בזמנו על הרפורמה בחקלאות שהאגרה של ה-1,300 ₪ תבוטל, תישאר רק האגרה של ה-185, וגם האגרה של ה-650 תהפוך להיות לא פר עובד

אורי צוק בר:  היו סיכומים בנושא

אורי צוק בר:  אנו הולכים למהלך דיון עם אגף תקציבים, כדי לבחון מחדש את כל מבנה האגרות ולנסות להגיע לאגרה אחידה מותאמת

אורי צוק בר:  זה לשנת 25'

אורי צוק בר:  לגבי 24' ניתן הפתרון הזמני שניתן

משה גפני: לגבי האגרה השנתית אין פתרון

משה גפני:  צריך לשלם

אורי צוק בר: אין חד פעמי

אורי צוק בר:  כל שלוש האגרות משולמות כל שנה

שרן השכל: למה לא להעביר את זה לחד פעמי? אתה מביא עובד פעם אחת

שרן השכל:  למה אתה צריך לשלם כל שנה?     

אורי צוק בר: לא אמרתי שלא

אורי צוק בר:  אמרתי שאנחנו רוצים לעשות דיון מסודר עם אגף תקציבים לגבי הסדר מחודש של כל נושא האגרות החל מ-25'

משה גפני: דוד, עם כל הכבוד לנושא הרפורמה וכל הנלווה, האוצר מנצל כל פרצה שיש אנשים חלשים וגובה מהם כסף

משה גפני:  למה גובה את האגרה השנתית? היה סיכום שהאגרה השנתית תבוטל

אליהו (אלי) רביבו: אבל הבעיה הזאת היא לא תוצאה של המלחמה

משה גפני: אבל במלחמה זה החריף שבעתיים

משה גפני:  אצל החקלאים זה בולט

משה גפני:  בבקשה

שרן השכל: נדון

שרן השכל:  דבר אחד - כשמדברים על לדון, לבטל פעם אחר פעם, הרבה פעמים זה מתמסמס

שרן השכל:  אורי, באותה הזדמנות שווה לדבר על לא מעט אגרות שמשרד החקלאות יש לו בכל מיני תקנות, גם מנדטוריות, שהגיע הזמן לבטל

שרן השכל:  למשל יש אגרת דיג בים המלח למשרד החקלאות

שרן השכל:  יודעים את זה? אני רצינית

שרן השכל:  הגיע הזמן שמשרד החקלאות יקיים ידון רציני בכל האגרות שמשיתים על החקלאים ויראה מה צריך לבטל

שרן השכל:  די

אורי צוק בר: אשמח לשמוע

משה גפני: רשות האוכלוסין

משה נקש: שלום, כפי שתיארו פה – איישר קו כי זרקו פה סכומים - האגרות שמשלמים היום, זה שלוש אגרות

משה נקש:  יש אגרת בקשה של 650 שקל פר עובד, יש אגרה שנתית שזה 1,300 ₪- -      

משה גפני: שזה השנה לא ישלמו

משה נקש: והשלישית אגרת רישיון - 185

מטי צרפתי הרכבי: האגרה הרגילה היא 1,300 בחקלאות

משה גפני: אני מבקש לדעת את עמדתכם נטו

משה גפני:  כאילו אגף התקציבים לא יושב פה

משה נקש: קודם כל אנו בגישה של לנסות לסייע לחקלאים כמו יתר הענפים שאנו עובדים איתם, זה חד משמעית

משה נקש:  כמו שאמרו חברי הכנסת ביטן ורביבו וינון, אנו צריכים לעשות דיון מקיף בכל הנושא הזה בין היתר של חקלאות, ואז נגיע לסיכומים

משה נקש:  יש פה השלכות פיסקליות של המדינה, יש פה הרבה דברים שיש לקחת בחשבון

משה נקש:  נעשה את הדיון הרציני ונמסור את עמדתנו בצורה הכי מסודרת שם

ינון אזולאי: אין לכם עמדה כרגע?     

משה נקש: בגדול, התפיסה היא לנסות לסייע, זו התפישה של השר שלנו, של המנכ"ל שלנו, של כולם

משה נקש:  יחד עם זאת לא אומר פה דברים לא אחראיים בלי שעשינו דיון יסודי על זה

משה נקש:  נעשה את הדיון, נביא את כל השיקולים ונאמר את עמדתנו שם

משה גפני: שאלו אתכם לעמדתכם, בכל מיני דיונים, בין היתר הדיון שהיה אצל דוד ביטן בוועדת הכלכלה

משה גפני:  איך פותרים את הבעיה? יש לכם עמדה עקרונית, אני מבין שתצטרכו לקיים דיון כשתגיע הרפורמה או כשיגיע דיון כללי בעניין

משה גפני:  אני שואל אם יש לכם עמדה לגבי אותם שלושת התשלומים שצריך לשלם

משה נקש: במסגרת הניסיון לסייע, זה הסיכום שהגענו, 19

משה נקש: 5 מיליון שקל כפי שאמר חבר הכנסת ביטן, זה אגרות בקשה כפול 30,000 עובדים זרים, שלא היה 30,000 בשנה הזאת

משה נקש:  אגרת הבקשה לא תשולם

משה נקש:  זה צעד רציני ונעשה בשיתוף אתנו

משה גפני: למה 30,000?     

אליהו (אלי) רביבו: כי לקחו עד מיצוי מלוא המכסה

מטי צרפתי הרכבי: אפשר לא לקלוט 100,000 ואז יהיה לכם יותר כסף, אם לא תקלטו 100,000 זרים

משה גפני: בבקשה

נועה שוקרון: בוקר טוב

נועה שוקרון:  כפי שהזכירו יו"ר ועדת הכלכלה ויו"ר ועדת עובדים זרים, אנחנו כרגע בסוגיה הרחבה של עובדים זרים נדרשים לתת הרבה מאוד מענים להרבה תופעות – עובדים שברחו, פלסטינים שלא נכנסים וכו' ולכן תשומת הלב וסדרי העדיפויות שלנו נתונים כרגע לדברים שהם תופעה ישירה של הלחימה ולא לסוגיות שגרה

נועה שוקרון:  לכן גם כשהגיעה הבקשה מטעם משרד החקלאות, וגורמים שונים בענף החקלאות לגבי ביטול האגרות, בחנו מהן אותן עלויות עודפות, עלויות שנוצרות כתוצאה ממצב הלחימה

נועה שוקרון:  במקרה של ענף החקלאות זה התופעה של עובדים זרים שברחו, ועכשיו בעצם החקלאי נדרש, האם יש מקרים האם קיימים מקרים שהחקלאי נדרש לשלם עבורם גם כשהם לא נוכחים פיזית

נועה שוקרון:  כשעשינו את הניתוח הזה גילינו שעלול להיווצר מצב לאותם 10,000 – מדגישה – מדובר על 10,000 עובדים זרים שברחו, לחקלאים שונים ברחבי הארץ ושם עלול להיווצר מצב שמשלמים אגרת בקשה בלי שיש עובד בקצה

נועה שוקרון:  פה יש עלות שאינה תוספתית אבל היא ודאי עלות שאין בסופה תפוקה

נועה שוקרון:  ראינו לנכון לסייע

נועה שוקרון:  הלכנו עוד צעד קדימה וגם סייענו לא רק ל-10,000 האלה אלא לכל ה-30,000 הקיימים לכן מדובר בסיכום של עניין הלחימה לעניין חרבות ברזל הוא סיכום מאוד הוגן

משה גפני: כמה יש?     

נועה שוקרון: 10,000 שברחו להם עובדים והמענה שלנו ניתן ל-30,000 כלומר גם ל-10,000 האלה וגם ל-20,000 היתרים נוספים שהעובדים לא ברחו

אליהו (אלי) רביבו: זה ל-10,000 שברחו, לעוד כ-10,000 שלא ברחו ועוד כ-10,000 שעדיין לא הגיעו ועתידים להגיע

אליהו (אלי) רביבו:  הם בפוטנציאל הגעה לפי המכסה

אליהו (אלי) רביבו:  לא היו 30,000 גם ערב הלחימה

אליהו (אלי) רביבו:  כלומר זה במיצוי מקסימלי לפוטנציאל מיצוי המכסה

אליהו (אלי) רביבו:  יש לדייק את זה

נועה שוקרון: מקבלת את ההערה ודייקת היטב

נועה שוקרון:  אומר שהמתווה הזה אחרי שברמה המקצועית דנו בו גם עם רשות האוכלוסין וגם עם שאר הגופים הרלוונטיים, הצגנו אותו גם בפני משרד החקלאות, גם בפני יו"ר ועדת הכלכלה, גם בפני נציגות החקלאים דובי אמיתי, והמתווה הזה סוכם באופן רשמי על ידי משרד החקלאות

נועה שוקרון:  לכן הופתעתי מדבריו של סגן השר - נדע אם סגירות עם משרד החקלאות הן לא רלוונטיות

נועה שוקרון:  לכן מבחינתנו, המתווה הזה לא רק נסגר אלא גם מיושם – יום אחר כך יצא מכתב מרשות האוכלוסין שמבצע את זה כמו שאמרנו מתוך הבחנה שזו העלות שהיא תוצאת הלחימה ויתר הדברים יידונו בהמשך

משה גפני: לא הבנתי

משה גפני:  מה יצא מכתב? הסיכום הזה על הקפאת או לשנה אחת את הנושא של האגרה הזו, אגרת בקשה, זה לא בצו, בחוק

משה גפני:  אתם סיכמתם בסיכום כזה שלא היה פה משהו מסודר

נועה שוקרון: הסיכום מטבעו- -      

משה גפני: זה כמו הכספים הקואליציוניים - ואחרי זה נראה מה יהיה

משה גפני:  הם לא הביאו את זה בצו

משה גפני:  יודע מה? דוגמה לא טובה

משה גפני:  לא הגעתם לדבר שאנו יכולים לומר: זה היה הסיכום - עכשיו נדבר על הסיכום הזה

משה גפני:  את לא אומרת את זה

משה גפני:  את אומרת: 30,000 כשכולם יודעים שלא מדובר על 30,000, כשכולם יודעים שהשנה יש בעיה קשה עם העובדים הזרים והכסף הזה שעליו מדובר שיש אגרת בקשה לא ינוצל כולו

משה גפני:  ברור לחלוטין

משה גפני:  אנו מדברים על האגרה השנתית

משה גפני:  החקלאים במצב קשה

משה גפני:  מה זה נותן התייחסות לסגן השר?     

נועה שוקרון: הפגיעה הכלכלית בחקלאים ככל שישנה יש לנו מענים- - -     

אליהו (אלי) רביבו: אל תגידי ככל שישנה

אליהו (אלי) רביבו:  זה ראשית

אליהו (אלי) רביבו:  זו הגדרה מקוממת

מיכאל ביטון: ישנה

מיכאל ביטון:  יש פגיעה בחקלאים

נועה שוקרון: הפגיעה הכלכלית שקיימת בענף החקלאות באה לידי ביטוי ומענה מגוון מתווים

משה גפני: תביני על מה נושא הדיון

משה גפני:  אנחנו מאוד משבחים אתכם על מתווה הפיצויים

משה גפני:  הבאתם את זה כאן לוועדה עם 4

משה גפני: 5 מיליארד שקל בקושי ואנו הגדלנו את זה לכמעט 17 מיליארד

משה גפני:  אנו מודים לכם על כך

משה גפני:  יכולתם להתנגד

משה גפני:  לא יודע מה היה קורה אז, אבל אנחנו עובדים יחד

משה גפני:  אנחנו מקיימים דיון אחר לחלוטין ואני מבקש לא לומר את זה

משה גפני:  יש מתווה שחקלאי יכול לבקש, אם עומד בקריטריונים שקבענו בחוק ובתקנות, יכול לבקש את זה ולקבל

משה גפני:  לא על זה אנו מדברים

משה גפני:  אנו אומרים שמצב החקלאות הוא בכי רע

משה גפני:  המצב הכלכלי של החקלאים זועק לשמיים

משה גפני:  במיוחד שבעתיים יותר מאשר בשגרה בזמן לחימה

משה גפני:  למה אתם גובים מהם אגרה שנתית שזה הכסף הגדול? למה שם אתם לא מגיעים לאותה מסקנה, שלפחות בתקופת הלחימה לא ישלמו את זה? הרי משלמים על כל אחד

משה גפני:  אף אחד לא עומד בזה

אליהו (אלי) רביבו: אדוני היושב-ראש, האגרה היא לא לתקופת הלחימה

אליהו (אלי) רביבו:  זה לשנת מס שלמה הבאה

אליהו (אלי) רביבו:  אני הצעתי הצעה ואצטרך לקדם – הבנתי שבדיעבד, למרות שהיה סיכום בין הצדדים בוועדת הכלכלה יש בעיה תזרימית לאותם חקלאים בעת הזו

אליהו (אלי) רביבו:  אני הצעתי, שהסכום הזה היום לא ישולם אלא יקוזז מכספי פיצויים שאמורים להינתן במסגרת המתווה, כלומר מצד אחד לא פגעו לכם בתזרים

אליהו (אלי) רביבו:  מצד שני זה לגבי שנת המס הבאה

אליהו (אלי) רביבו:  מצד שלישי קיבלתם את הכסף אבל לא היום

אליהו (אלי) רביבו:  מבקש מכם – תעזבו רגע אגו

אליהו (אלי) רביבו:  על הנייר יבש אתם צודקים

אליהו (אלי) רביבו:  סיכמו אתכם ואז תעשו דברים חדשים

אליהו (אלי) רביבו:  צודקים

אליהו (אלי) רביבו:  אבל אין לזה השלכה פיסקלית

נועה שוקרון: אתייחס

נועה שוקרון:  ככלל גם להצעה של יו"ר ועדת עובדים זרים ובאופן כללי הטענה שלך לגבי פגיעה בחקלאים, המטרה של המענק היא בדיוק לתת מענה בזה

נועה שוקרון:  במקום שתלך המדינה ותבדוק ברכיב-רכיב ותעשה שינויים חוקיים פרמננטיים מגיע המענק, בודק פגיעה במחזור ונותן שיפוי כלכלי לחקלאי על זה

נועה שוקרון:  לכן אם אנו הולכים עושים את זה שני הדברים במקביל- -      

אליהו (אלי) רביבו: את חוששת שיהיה כפל הטבה ואת צודקת

נועה שוקרון: אבל בסוף אם אנחנו נותנים את המענה דרך המענק של ההמשכיות העסקית, למה אנחנו צריכים להיות בהתחשבנות הזאת?     

אליהו (אלי) רביבו: מסביר יושב-ראש הועדה ובצדק רב, גם סגן השר מסביר את זה – הבעיה היא בעיית עומק

אליהו (אלי) רביבו:  בואו לא נחפש את השקל מתחת לפנס תרתי משמע

אליהו (אלי) רביבו:  את צודקת שזה מייצר מעין כפל על אותו תת סעיף אבל אומרים לך החקלאים – תעזרי לי בזה – זה יסייע לי במקום אחר

אליהו (אלי) רביבו:  כרגע אין לי אוויר נשימה, אין לי יכולת לממן אפילו דבר בסיסי קטן שיכול להיות שלקחתם בחשבון במתווה הפיצויים והשיפוי

אליהו (אלי) רביבו:  לכן אומר לך: נשלם אבל תקזזו את זה מאותו מענק

אליהו (אלי) רביבו:  אני לא פוגע לך בהכנסה

משה גפני: היא לא מסכימה

אליהו (אלי) רביבו: היא לא אמרה

נועה שוקרון: זה לא עניין רק של פגיעה בהכנסה

נועה שוקרון:  אני שואלת גם שאלות תמריציות וגם שאלות תפעוליות

נועה שוקרון:  בסוף לומר: רשות מיסים תקזז – אם בסוף הסכום הוא זהה לחקלאי, מה הרווחנו?     

אליהו (אלי) רביבו: תזרים

אליהו (אלי) רביבו:  את יודעת מה זה תזרים בשביל עסק? זה להיות או לחדול, בטח בעת הזו

נועה שוקרון: אם הרווחנו פה תזרים אשמח לדעת מה ענף החקלאות שונה מענפים אחרים

נועה שוקרון:  שנית, יש עוד כלים שגם הם הרבה יותר מיידיים

אליהו (אלי) רביבו: תמיד יש עוד כלים

אליהו (אלי) רביבו:  אני שואל אותך, בשם ההגינות – עוד לא בדקתי את האימפקט מהחקלאים, בהנחה שנצליח להגיע איתם להבנה כזו, זה משהו שאתם מבינים שכבר דנו בזה?     

משה גפני: אני מסכים תמיד עם חברי יושב-ראש הוועדה לעובדים זרים, שהוא רכז הקואליציה בוועדת הכספים

משה גפני:  אני סבור אחרת בעניין הזה, אבל מה שמעניין, שגם ההצעה המינימלית שלו נתקלת בסירוב שלכם

משה גפני:  אני הרי מכיר אתכם

משה גפני:  לכן היות שסגן שר החקלאות ביקש להתייחס – בסוף הדיון אנחנו נחפש מישהו שיגיש תקנות

משה גפני:  משרד האוצר לפי הערכתי, כרגע לא הולך להגיש תקנות

משה גפני:  אבקש שאתם תגישו את התקנות – אתם משרד החקלאות

משה גפני:  שהשנה לא ישלמו את האגרה השנתית

משה אבוטבול: לא תהיה בעיה

אליהו (אלי) רביבו: אני זורם איתך ומיישר קו

משה גפני: לא ענית תשובה חיובית

נועה שוקרון: אני גורם מקצועי

נועה שוקרון:  אני צריכה לבחון ולשאול מקצועית האם ההצעה של רביבו שהיא הקלה תזרימית מדוע רלוונטית לענף החקלאות ולא לענפים אחרים

מיכאל ביטון: כולם מקבלים עזרה בדרכים שונות, או בהלוואות או בעצירת תשלומים

מיכאל ביטון:  עזרנו לכלל הענפים

משה גפני: בבקשה

נועה שוקרון: ענפים אחרים אינם זכאים

מיכאל ביטון: כי בחקלאות אתה שם את כל ההון שלך ביום הראשון בניגוד לעסק אחר

ינון אזולאי: אני מסכים עם נועה

ינון אזולאי:  צריך למצוא לכולם

נועה שוקרון: - - - ידון בסוגיה הזו ואין קשר לאגרות ולעובדים זרים

נועה שוקרון:  צריך לדייק את הדיון

אלון שוסטר: היא מרוצה מזה שיש הרבה בעיות

משה גפני: בבקשה

משה אבוטבול: ברשות היושב-ראש, אומר משפט אחד

משה אבוטבול:  דווקא לאור דברי חברי הרב ינון יושב-ראש הסיעה שלנו, שלא יובן משהו אחר – כולנו, כל עם ישראל, מתאחד בזה שאנו אומרים תודה רבה לכל רבבות המתנדבים שהגיעו לכל המשקים לכל החקלאים ועשו עבודה טובה

משה אבוטבול:  במדינה מתוקנת מה שהרב ינון אמר היה צריך לקרות שלא היינו צריכים לפנות למתנדבים ושכל הדברים היו מסודרים

משה אבוטבול:  הוא צודק במדינה מתקנת

משה אבוטבול:  היום מנסים לתקן את זה גם בוועדת הכספים היושב-ראש והשרים וכל מי שעובד סביב זה כדי לתת מענקים מוגדלים כשכר עבודה לאלה שיבואו לעבוד בתוך המשקים

משה אבוטבול:  אבל בינתיים אני הייתי בסיורים ופוגש את החקלאים וחממות שרופות וכל הדברים האלה שם

משה אבוטבול:  לכן כעת עד שיבואו אותם עובדים זרים אנו חייבים את העזרה שלכם

נועה שוקרון: הובאו תקנות ביום חמישי שמעודדות- - -     

משה גפני: מה זה, נועה? אני מבקש לא להפריע

משה גפני:  כאן זה ועדת הכספים

משה אבוטבול: כאן יותר נוטים לגלות חמלה

משה אבוטבול:  בכל אופן, אני מנסה לומר לאותם חקלאים – תחזיקו מעמד

משה אבוטבול:  אנו אומרים המון תודה לכל אותם רבבות מתנדבים שבאו עד כה ושיבואו

משה גפני: רק אבקש, אם זו תהיה ההחלטה של כולנו, אבקש ממשרד החקלאות, בתוך שבוע תגידו האם אתם מביאים את התקנות האלה

משה גפני:  אלון שוסטר

אלון שוסטר: תודה

אלון שוסטר:  אני רוצה לומר לחברה מהאוצר: האוצר – וזה הקונטקסט האמיתי של הדיון – פגע בחקלאות בשנים האחרונות באופן אנוש, מזלזל

אלון שוסטר:  הורדתם מכסים, ולא נתתם את הצד השני

אלון שוסטר:  נתתם מקלות ולא הבאתם את הגזרים

אלון שוסטר:  אתם ממשיכים כעת ועוד ואומרים: זה צרת רבים

אלון שוסטר:  אפשר להפסיק את הסיוע שהיינו אמורים לתת ולא נתנו

אלון שוסטר:  זהו הקונטקסט, ועכשיו אנחנו פה מתחננים לסיוע תזרימי – מה פתאום, נראה מה יהיה

אלון שוסטר:       אנחנו לקראת קריסה

אלון שוסטר:  הענף שלנו עומד מול התהום וצעדנו צעד קדימה

אלון שוסטר:  עוד מעט נדבר על המים

אלון שוסטר:  אתם צריכים להבין, שתפקידכם לסייע לחקלאות במדינת ישראל ולא לפגוע

אלון שוסטר:  זה מה שאתם עושים כרגע וממשיכים לעשות

משה גפני: תודה רבה

משה גפני:  מיכאל ביטון

מיכאל ביטון: הייתי אתמול בכמהין, בבאר מילכה, אצל חקלאים ממש מדהימים, שרון שרי ופבלו רוזנפלד

מיכאל ביטון:  הם אמרו לי שייתכן שבאר מילכה וכמהין לא במסלול של סיוע לחקלאות, או שפיקוד העורף לא הכיר באזור הזה לצורך הסיוע

מיכאל ביטון:  זה ליד הגבול, ברחו להם עובדים זרים, המקום היה מושבת חודש, אף אחד לא התקרב לגבול, ואומרים להם פיקוד העורףף: אולי לא יכיר בבאר מילכה וכמהין שממש בחזית 2 ק"מ מהגבול, ממצרים

אליהו (אלי) רביבו: צודק לחלוטין והם חלוצים וביקרתי אצלם אבל זה לא הדיון

מיכאל ביטון: אני שואל את השאלה שקשורה לדיון – האם לחקלאי הזה לא יהיה מתווה סיוע בחקלאות ואיך? וגם, למה שלאור בריחת העובדים הזרים – אחת, למה שלא תגידו לפיקוד העורף כשאומר פגיעה במלחמה, האם ברחו עובדים זרים ממקום שהוא צמוד גבול, למה פיקוד העורף לא הכיר בהם כפגיעה במלחמה? אולי מבין שפגיעה זה טילים אבל פגיעה זה השבתת משק מסיבות שונות

מיכאל ביטון:  לגבי המקומות האלה אני רוצה פתרון

משה גפני: תודה רבה

משה גפני:  בבקשה, מטי

מטי צרפתי הרכבי: תודה, אדוני

מטי צרפתי הרכבי:  הנושא של הדיון היום הוא של אגרות בחקלאות, ואני תובעת את כבוד הוועדה שכל משרדי המשלה דואגים לומר שהדיון הוא דיון הוליסטי

מטי צרפתי הרכבי:  הדיון נקבע כאגרות בחקלאות ויש הסכמה גורפת שהחקלאות במשבר מאוד גדול

מטי צרפתי הרכבי:  אנחנו גם כולנו יודעים – אין ספק שיש לעשות טיפול רוחב, לטפל בכל תשומות החקלאות כי במדינת ישראל התשומות לחקלאי מאוד יקרות

מטי צרפתי הרכבי:  אז יש לנו דיון אחר כך על מחירי המים, מחירי הקרקע, מחירי כוח אדם, פנסיה, פיצויים, אגרות

מטי צרפתי הרכבי:  כדי שתהיה לנו תחרות כחקלאים מול רפורמת הייבוא, יש לטפל בכל תשומות החקלאות

מטי צרפתי הרכבי:  עם כל הכבוד לשאר משרדי הממשלה, יש פה בלבול יוצרות

מטי צרפתי הרכבי:  התפקיד של הוועדה הזאת הוא לפקח ולקבוע מדיניות לרשות המבצעת ולכן יש פה – אני כבר שעה יושבת פה ומרגישה חוסר נוחות – נותנים ציון לכבוד סגן השר משה אבוטבול אם אשר לסמוך עליו או לא

מטי צרפתי הרכבי:  יש לטעון את כבוד הבית הזה, וזה קורה שוב ושוב ישיבה אחרי ישיבה

מטי צרפתי הרכבי:  זה אחד

מטי צרפתי הרכבי:  הדיון עכשיו הוא אגרות לחקלאים

מטי צרפתי הרכבי:  מה שקרה בחרבות ברזל, זה ריסוק החקלאות במדינת ישראל

מטי צרפתי הרכבי:  כל ביטחון המזון שלנו כחברה, כל שמירת הגבולות שלנו כמדינה - הכול סביב החקלאות

מטי צרפתי הרכבי:  ראינו את זה

מטי צרפתי הרכבי:  אז נכון, צריך לטפל מערכתית וחבר הכנסת רביבו מטפל בזה בוועדה שלו וחבר הכנסת ביטן מטפל בזה בוועדה שלו ואתה מטפל בוועדה שלך ומשרד החקלאות מטפל

מטי צרפתי הרכבי:  אין ספק שצריך מערך הוליסטי וכרגע כללי המשחק לא הוגנים כלפי החקלאים בהשוואה לעולם איתו אנו מתחרים כי אנו גם מתחרים בתוך עצמנו

מטי צרפתי הרכבי:  אנו ארץ אוכלת יושביה

מטי צרפתי הרכבי:  יש ייבוא אבל לא נותנים לנו את כללי המשחק של טורקיה ושל אירופה

מטי צרפתי הרכבי:  לכן בוא נדון כרגע בפטור באגרות בחקלאות, ואם אדוני יחשוב שיש להרחיב את הדיון לפטור מאגרות נוספות כן או לא, זה הפרורגרטיבה של הוועדה המכובדת ולא של פקידות במשרדי הממשלה

משה אבוטבול: תודה רבה לך

משה גפני: תודה רבה

משה גפני:  אלדד ניצן

אלדד ניתן: שלום, אנו עומדים בפני שוקת שבורה, לא פחות, בענף החקלאות

אלדד ניתן:  דיברתי כמה פעמים עם הגב' שוקרון, הייתה לנו שיחת זום ודיברנו גם עם כבודך בישיבה הקודמת שערכנו גם בנושא הזה

אלדד ניתן:  כרגע אנו נדרשים לשלם אגרות על חודשים אוקטובר נובמבר, שלא הייתה עבודה; שהעובדים לא עבדו

אלדד ניתן:  שילמנו לעובדים ביטוח רפואי, שילמנו לעובדים דיור כדי לא לזרוק אותם לרחוב, חייבו אותנו לשלם לעובדים משכורת בסיס של 180 שעות למרות שלא עבדו, תאגידים ממוצעים נמצאים בריסוק של 2

אלדד ניתן: 9, 3 מיליון שקל הפסד

אלדד ניתן:  העברתי נייר עבודה על זה לאוצר, ומבקשים ממנו לשלם גם אגרות ממוצעות של מעל מיליון שקל גם לחודש נובמבר, גם לחודש דצמבר

אלדד ניתן:  אנו צריכים להביא עכשיו עובדים למדינת ישראל כי הענף נמצא בכאוס, ואנחנו צריכים להיערך להרבה עלויות כדי לקלוט את העובדים האלה הן בדיור, הן במנגנון

אלדד ניתן:  נתקלים באוזן אטומה

אלדד ניתן:  נתבקשנו כרגע לדחות את תשלום האגרות עד סוף השנה, ואז לעשות דיון עם האוצר לגבי שני החודשים

אלדד ניתן:  עדיין לא קיבלנו אוזן קשבת בעניין

מיכאל ביטון: ביקשתם בקשה צנועה מדי

מיכאל ביטון:  תבטל את האגרות האלה

מיכאל ביטון:  מה זה לדחות? תבטל אגרות

מיכאל ביטון:  זו המדינה ההכנסה שלה

מיכאל ביטון:  למה היא צריכה את זה?     

אלדד ניתן: צודק לגמרי

אלדד ניתן:  חודשים אוקטובר ונובמבר לא עבדו

אלדד ניתן:  לא הייתה עבודה

אלדד ניתן:  המשמעות של לשלם את האגרות האלה זה קריסה של התאגידים

אלדד ניתן:  המתווה של האוצר מכניס 200,000 שקל

אלדד ניתן:  רק האגרה היא- -      

משה גפני: תודה

משה גפני:  נושא הדיון הוא החקלאות

משה גפני:  אני מסכים איתך לחלוטין, כנראה נצטרך להרחיב את זה גם לסיעוד, גם לבנייה אבל בואו נתקדם צעד אחר צעד

משה גפני:  רם בן ברק, בבקשה

רם בן ברק: תודה רבה, אדוני היושב-ראש

רם בן ברק:  אני חושב שכל נושא האגרות לא היה בכלל צריך להיות

רם בן ברק:  נושא האגרות שהמדינה גובה מזה שחקלאים צריכים עובדים בכלל אין מקומו

רם בן ברק:  לא היה צריך להיות מראש אגרות שמושתות על החקלאים אבל אחרי שעברנו את העניין הזה ויש אגרות, בשנה הזאת אין ספק שלחקלאים יש לפטור אותם מהאגרות לפחות לשנת המלחמה, ולדעתי בכלל צריך לפטור אותם מאגרות

רם בן ברק:  אין שום סיבה שהמדינה תגבה כסף מזה שחקלאי צריך עובד

רם בן ברק:  מה הקשר? למה המדינה צריכה לקבל כסף מזה שהחקלאי מעסיק עובד? למה?      

אליהו (אלי) רביבו: אני מעדכן אותך כיושב-ראש הוועדה לעובדים זרים שנגלה לפי לפני כשבועיים וחצי שמשנת 2001 לא התכנסה ועדת האגרות

אליהו (אלי) רביבו:  זו האמת

אליהו (אלי) רביבו:  זה עצוב

רם בן ברק: צריך להעלות את השאלה בכלל, למה לוקחים אגרות מעובדים?     

אליהו (אלי) רביבו: לפני שהגעתם הסברתי את כלל השיקולים והמרכיבים

רם בן ברק: לכן אני מצפה שהוועדה הזאת תנחה על ביטול האגרות לפחות לשנה הזאת מהחקלאות ואני מקווה גם בעתיד

משה גפני: תודה

משה גפני:  אורי דורמן

אורי אור: תודה, ואבקש שמייד אחריי ידבר יענקל'ה מוסקוביץ, שהוא יושב-ראש הוועדה לעובדים זרים בהתאחדות חקלאי ישראל

אורי אור:  אני חושב שהכול נאמר פה על מצב החקלאים ומצב החקלאות

משה גפני: אבל אתם הסכמתם לסיכום של שנה אחת

אורי אור: נכון

אורי אור:  אנחנו בעד שבאופן עקרוני, שכל האגרות יורידו אותן

אליהו (אלי) רביבו: באופן עקרוני אתה צודק

אליהו (אלי) רביבו:  לא קשור לתקופת המלחמה

אליהו (אלי) רביבו:  תמיד צריך להיות

אורי אור: הסכמנו כאשר החל הדיון אצל כבוד יושב-ראש הוועדה לעובדים זרים וכבוד ועדת הכלכלה, הסכמנו שנתחיל עם ה-650 ואמרנו: אנו רואים בזה אבן דרך וחושבים שצריך להמשיך

אליהו (אלי) רביבו: אז בואו ניישם את זה

אליהו (אלי) רביבו:  לסכם משהו ולבקש לבטלו בלי ליישם אותו זה לפספס את העניין

אליהו (אלי) רביבו:  בואו ניישם את זה

משה גפני: זו החלטה טובה

יענקלה מוסקוביץ: שלום, אני גר במושב קדש ברנע על גבול מצרים, הבית שלי 200 מטר מהגבול המצרי

יענקלה מוסקוביץ:  יש לנו משימה לאומית להפריח את השממה

יענקלה מוסקוביץ:  זו הכותרת

יענקלה מוסקוביץ:  אני שומע את הדיון, שומע את משרד האוצר ומה שעבר עלינו – שמעתי גם את שוסטר מדבר

יענקלה מוסקוביץ:  מה שעבר עלינו בשלוש השנים האחרונות זה בהתייחסות אלינו זה מטורף

יענקלה מוסקוביץ:  משרד האוצר לא הבין מה שאזרחי מדינת ישראל מבינים שמגיעים בהמוניהם – ראינו אתמול כמה אוטובוסים, אזרחים ישראליים שבאים לתמוך בחקלאות

יענקלה מוסקוביץ:  כל עם ישראל באים לתמוך בחקלאות

יענקלה מוסקוביץ:  יותר מזה, יש לי מאות - הבוקר נחתו 75 נערים צרפתיים, שקנו כרטיסי טיסה על חשבונם, ישנים על מזרנים בפתחת ניצנה, ועובדים בחקלאות

יענקלה מוסקוביץ:  עובדים שלושה שבועות, לא רוצים כסף, לא רוצים מהחקלאים כלום, חוזרים על חשבונם צרפת

אליהו (אלי) רביבו: ספר גם על העובדים מזמביה שהבאנו

יענקלה מוסקוביץ: זה האבסורד

יענקלה מוסקוביץ:  לא רק משה עובד קשה, עובדים אנשים סביב השולחן הזה, עושים עבודת קודש כדי להציל את החקלאות והבוקר הבאנו גם עובדים מזמביה, מדינה שתומכת בישראל, לא חוששת משום דבר ומוכנה לתת כתף לישראל בכל מה שצריך לעשות כדי להציל את ייצור המזון של אזרחי מדינת ישראל

יענקלה מוסקוביץ:  הם עושים זאת באהבה, בחיוך, בטוב לב ממש, אבל אבסורד – אמר פה חבר הכנסת ביטן, שסיכמנו על 650, אבל אלה שהגיעו היום, ה-50 שהגיעו מזמביה, החקלאי שילם עליהם 1,650 אגרה

אליהו (אלי) רביבו: אבל ה-650 הוא לא משלם כי הם בתוך הקאפאסיטי של ה-30,000

יענקלה מוסקוביץ: נעשה את החשבונות ונראה שזה לא מתאים

יענקלה מוסקוביץ:  מה שאני מציע, יושב-ראש הוועדה לעובדים זרים הציע הצעה – כשאנחנו הסכמנו ל-650, נאמר שבשנה הזאת תהיה הידיינות לבטל את האגרות לגמרי ועכשיו אם אנו מקבלים הצעה מיושב-ראש הוועדה בינתיים שידחו לנו את התשלום הזה, אני רוצה שנגביל את זה בזמן שתיפתר כל הבעיה

יענקלה מוסקוביץ:  שלא יגידו: ב-2025 נתחיל לדבר אם לבטל את האגרות

יענקלה מוסקוביץ:  לא, אנחנו רוצים עכשיו עם מי שישבתם או שבו גם אתנו, לשבת איתנו ולפתור את כל נושא האגרות כי האגרות גם לא נכונות

יענקלה מוסקוביץ:  בתוך האגרות יש גם נושא הרישום של מילוי חוברות – דברים שלא עושים מזמן

יענקלה מוסקוביץ:  כל נושא האגרות מעוות, לא נכון

יענקלה מוסקוביץ:  לכן אנו רוצים לשבת עכשיו ולדעת מה יהיה ב-2025

משה גפני: תודה רבה

משה גפני:  בבקשה

אברהם מיכאלי: אדוני היושב-ראש, קודם כל אני רוצה להתייחס להצעה של רביבו

אברהם מיכאלי:  יש חקלאים שלא מקבלים גם פיצוי כלומר הרעיון הזה לא טוב

אברהם מיכאלי:  זה אחת

אברהם מיכאלי:  כלומר גם הרעיון של רביבו שאומר שנקזז מהפיצויים – יש חקלאים שלא יקבלו פיצוי, לכן זה לא ריאלי ולא נכון

ינון אזולאי: למה לא יקבלו?     

אברהם מיכאלי: כי לגבי החקלאים במרכז החליטו על קריטריון שלא נקבל כסף

אליהו (אלי) רביבו: אין ספק שרעננה זה לא 07

אברהם מיכאלי: למרות שאין שוני בין חקלאי לחקלאי

אברהם מיכאלי:  מה שאני אומר – שהאגרות, חייבים להיעלם מהעולם ויש לשוות אותנו לסיעוד

אברהם מיכאלי:  למשל, בסיעוד משלמים סביב 400 שקל לשנה

אברהם מיכאלי:  זאת האגרה שלהם

אברהם מיכאלי:  אנו לא שונים מהם

אברהם מיכאלי:  זה סתם מס מיותר שהם גובים אותו שלא בדין ואם תמשיכו במדיניות הזו כפי שזה נעשה בשני העשורים האחרונים ולא תשנו את המדיניות אתם מחסלים את החקלאות

אברהם מיכאלי:      נשארו 5,000 חקלאים שמייצרים תוצרת חקלאית טרייה והגיל הממוצע הוא גיל 70

אברהם מיכאלי:  אין חולק שאם תמשיכו במדיניות הזאת, החקלאות נגמרה והירקות והפירות יהיו לעשירים בלבד

משה גפני: תודה רבה

משה גפני:  אני רוצה לסכם את הדיון

משה גפני:  העמדה של חברי הוועדה היא שצריך לבטל את האגרות

משה גפני:  זה דבר אנכרוניסטי, גורם קושי עצום, במיוחד כשאנו מדברים על החקלאות

משה גפני:  זה לא רק בחקלאות אבל שם זה בולט

משה גפני:  המציאות הזו שהסכימו בשעתו לבטל את ההיטל והמציאות הזו שבה יש לשלם היום אגרה שנתית בסכום גבוה - בסופו של דבר זה עול על החקלאי ואנו יודעים שהחקלאות במצב קשה במיוחד במצב הלחימה, המצב מצריך סיוע של המדינה ולא שהמדינה תגבנה ממנו כסף

משה גפני:      אני מבקש לפנות לשר הפנים, מי שמופקד על האגרות זה שר הפנים

נועה שוקרון: ושר האוצר ביחד

משה גפני: סיכמנו שלא למדתי אזרחות

משה גפני:  צריך הסכמה של שר האוצר שאני הולך לדבר איתו היום לפני שאת תספיקי לדבר איתו לומר לו שעמדת כל חברי הוועדה, שיש לבטל את האגרה, בוודאי את האגרה של החקלאות והוא מעוניין לעזור לחקלאות

משה גפני:  אני רוצה לדבר איתו על זה

משה גפני:  אפנה לשר הפנים ואבקש שיביא את ההסכמה הזו

משה גפני:  אני מבקש את הסכמת משרד החקלאות

משה גפני:  הוא המשרד הייעודי

משה אבוטבול: מודים לכם מראש

משה גפני: אתם צריכים לטפל בזה

משה גפני:  גם אתה מכיר את שר הפנים

משה גפני:  ינון גם יפנה אבל גם אתה

משה גפני:  אני רק רוצה שתדעי מה הדיון – הדיון הוא שהחקלאות נמצאת בקריסה

משה גפני:  אנו סבורים שחלק מהנושא הלאומי של מדינת ישראל שיהיו חקלאים, שתהיה חקלאות, שיהיה מצב כזה שיהיו אנשים, שיהיה כדאי להם

משה גפני:  לפחות שלא יהיו להם נזקים כדי לגדל בחקלאות בכל הארץ, בצפון ובדרום, במרכז, בכל המקומות

משה גפני:  זה שאתם עומדים מנגד וכל הזמן שומרים על העניין הזה של לגבות מהם עוד כסף זה לא נכון

משה גפני:  זה התפקיד שלנו

משה גפני:  אנו מפקחים על עבודת הממשלה ואנו סבורים שהממשלה שוגה בעניין הזה

משה גפני:  לכן אני רוצה לדבר עם שר האוצר

משה גפני:  מבקש – נדבר עם שר הפנים שיחיל את זה

משה גפני:  מבקש שאל תזיקו לנו

משה גפני:  מבקש שתיתנו לנו להתקדם

משה גפני:  לא הסכמתם לביטול ההיטל אבל בסוף הסכמתם

משה גפני:  אל תיתנו לי את מרוץ המכשולים הזה עד שנגיע להסכמה שלכם

משה גפני:  תסכימו כבר עכשיו

משה גפני:  בבקשה

נועה שוקרון: משרד האוצר סבור שצריך לתת סיוע לענף החקלאות

נועה שוקרון:  הדרך לעשות זאת היא באמצעות המענק שהיה מוגדל לחקלאות, הוא באמצעות סיוע ותמרוץ לעובדים כפי שאישרנו ביום חמישי בוועדת העבודה

נועה שוקרון:  אנו פשוט לא סבורים שהדרך לעשות את זה היא דרך מתן הנחה באגרות אלא באמצעות המענקים לכלל המשק והמענקים המוגדלים למשרד החקלאות

משה גפני: אנו יושבים פה חברים שנבחרנו על ידי הציבור מכל המפלגות

משה גפני:  הרבה דברים יש בינינו מחלוקת חבל על הזמן

משה גפני:  כולם אומרים שצריך לסייע לחקלאות בזה שמבטלים את האגרה

משה גפני:  איך את יכולה לומר – מה ההשכלה שלך בעניין הזה? לא מה ההשכלה האישית; מה ההשכלה של אגף התקציבים שיודע טוב מאתנו, שאתם סבורים שלא צריך לבטל את האגרה? אנחנו סבורים שצריך

נועה שוקרון: זו ודאי הסמכות שלכם לקדם את זה

נועה שוקרון:  אני אומרת כגורם מקצועי שככל שהרצון הוא לסייע כלכלית – אני גורם מקצועי כלכלי

נועה שוקרון:  ככל שהרצון לסייע כלכלית הכלי המתאים יותר בעת הזו הוא המענק ולא אגרות

משה גפני: תודה רבה

משה גפני:  את באמת הגורם המקצועי

משה גפני:  אנו סבורים אחרי שמתקיים דיון כזה, שצריך לבטל את האגרה

משה גפני:  אני מבקש שתאפשרו לנו לקיים את השיח הזה עם השרים

משה גפני:  בבקשה

ינון אזולאי: אולי זה סלע המחלוקת בינינו, ולא רק בדיון הזה

ינון אזולאי:  אנו מסתכלים על החקלאים, ואומרים להם: אתם לא צריכים צדקה

ינון אזולאי:  אתם צריכים את הפרנסה שלכם ברווח ולא בצמצום ולתת להם את זה בצורה הכי מכובדת שיש

ינון אזולאי:  אתם אומרים: לא, אנחנו רוצים לסייע להם, לתמוך בהם

ינון אזולאי:  כשאני אומר: נותנים להם סיוע – וימשיכו לשלם את האגרות, זה בעצם: תמשיכו להיות סמוכים על שולחננו

ינון אזולאי:  אני אומר שלא רוצה שתהיו סמוכים על שולחננו

ינון אזולאי:  אנו רוצים שתהיו עצמאיים

ינון אזולאי:  אנו רוצים שתהיה לכם הפרנסה שלכם בכבוד

ינון אזולאי:  אנו ניקח את האגרות האלה, נבטל אותן ולא תצטרכו לקבל סיוע כל פעם

ינון אזולאי:  זה הבדל בהסתכלות בינינו ולא בפועל כי שנינו רוצים לעזור

משה גפני: נכון

משה גפני:  תודה רבה

משה גפני:  אני מבקש לקבל החלטה, שאנו פונים לשר הפנים, ואנו מבקשים ממנו לבטל את אגרת החקלאים

משה גפני:  אם מישהו סבור אחרת, שיאמר עכשיו

משה גפני:  אם לא, זו החלטה פה אחד של ועדת הכספים

משה גפני:  אנו פונים לשר הפנים שהוא המוסמך לפי החוק - כמובן בהסכמת שר האוצר וכל הנלווה לעניין

משה גפני:  אנו מבקשים לאחר שקיימנו דיון בעניין ולא ראשון – אנו מבקשים שיבטל את האגרה

משה גפני:  אתם רוצים להסתמך על מה שאמר ינון – אני מסכים

משה גפני:  אתם חושבים שיש משהו אחר שמקבלים - את האגרות לבטל

משה גפני:  אפשר לעשות את השיקול של כל מה שהחקלאים מקבלים – נגיע למאזן לא מרנין מבחינתכם

משה גפני:  החקלאים נמצאים בקריסה

משה גפני:  אפנה לשר הפנים, אבקש ממנו לבטל את האגרה

משה גפני:  זו ההחלטה של ועדת הכספים

משה גפני:  נועה, מודה לך, מודה לכל המשתתפים

משה אבוטבול: בשם כל החקלאים, משרד החקלאות, תודה לך היושב-ראש ולחברים היקרים, הרב ינון וכולם, על מה שחלמנו על זה הרבה זמן

משה גפני: תודה